**NOVO -UDŽBENICI U 2019./2020. ŠKOLSKOJ GODINI**

Udžbenici se u sljedećoj školskoj godini nabavljaju sredstvima Državnog proračuna i u vlasništvu su škole. Škola udžbenike posuđuje učenicima prema Naputku o načinu uporabe, vraćanja i obnavljanja udžbenika… (NN, br.46/19) koji je propisalo Ministarstvo znanosti i obrazovanja.

* vijek pojedinog udžbenika je 4 godine
* **udžbenici se preuzimaju prvog dana nastave. Učenici potvrđuju potpisom preuzimanje i izjavom koju nose roditeljima na potpis**
* udžbenike 1. razreda OŠ preuzimaju roditelji

učenik koji ne vrati udžbenike koje je zadužio, odnosno ne nadoknadi štetu , neće moći zadužiti udžbenike za novu školsku godinu.

Sredstvima Državnog proračuna dokupljuje se samo potreban broj novih udžbenika, u našoj školi je to većina udžbenika, učenici će koristiti rabljene udžbenike iz Informatike ( jer su nove dobili prošle školske godine) i Likovne kulture ( 6., 7., 8.razred) jer se ti udžbenici malo koriste i očuvanom su stanju.

NABAVA UDŽBENIKA

U školskoj godini 2019./2020. bit će u upotrebi dvije vrste udžbenika:

1. „Novi udžbenici“-(primjena novog kurikuluma)- udžbenici za 1. razred, udžbenici za 5. razred i za 7. razred udžbenici za Biologiju, Kemiju i Fiziku
2. „Postojeći udžbenici“- (udžbenici odabrani 2014.)- udžbenici za 2., 3., 4., 6., 7. (osim Biologije, Kemije i Fizike), 8. razred

Na web stranici škole bit će objavljen cjelovit popis udžbenika za 2,. 3.,4., 6., 7., 8. razred, kao i popis udžbenika i radnih bilježnica koje roditelji trebaju kupiti.

Nakon odabira udžbenika po novom kurikulumu bit će objavljeni i njihovi popisi kao i popis radnih bilježnica.